section_heading: 2012-2014: Filmski debi, Artpop, Cheek to Cheek
paragraph_text: Lady Gaga je otpočetka svoje karijere bila poznata kao velika humanitarka. 2010. i 2011. proglašena je najvećom humanitarkom među slavnim osobama. U veljači 2012. pokrenula je svoju „Born This Way Foundation“ u suradnji sa svojom majkom Cynthijom te slavnom Oprah Winfrey. „Želim da se svi osjećaju slobodno u svom okruženju, bez obzira na to jesi li gay, straight, deblji ili mršaviji“, izjavila je tada Gaga. Tijekom svoje južnoameričke i afričke turneje, postala je ambasadorica UN-a i UNICEF-a te je posjetila nekoliko škola s ciljem da s učenicima razgovara o nasilju i njihovim problemima te posljedicama. Na Twitteru je obavijestila fanove da će nakon što završi turneju putovati svijetom i razgovarati s mladima o problemima u društvu te nasilju. „Pošto sam i sama bila žrtva nasilja u srednjoj školi, dobro znam kako se mladi osjećaju“, rekla je. Osim toga, na svojoj društvenoj mreži Little Monsters pokrenula je akciju imena „Body Revolution 2013“ te stavila svoju sliku te ispod napisala „Bulimija i anoreksija od 15.“ Cilj akcije je da fanovi stavljaju svoje slike bez obzira na to jesu li mršavi, debeli, s naočalama, prištićima ili aparatićem za zube, da im se dokaže da su lijepi unatoč svemu. 2011. nastupila je i na Euro Prideu u Rimu, a 29. lipnja 2013. održala je govor na njujorškom Gay Pride-u. Također je i otpjevala američku himnu.